CELEX: 62016CN0153
Language: et
Date: 2016-03-15 00:00:00
Title: Kohtuasi C-153/16: 15. märtsil 2016 esitatud hagi – Euroopa Komisjon versus Sloveenia Vabariik

20.6.2016   
            
            
               ET
            
            
               Euroopa Liidu Teataja
            
            
               C 222/3
            
         15. märtsil 2016 esitatud hagi – Euroopa Komisjon versus Sloveenia Vabariik
   (Kohtuasi C-153/16)
   (2016/C 222/04)
   Kohtumenetluse keel: sloveeni
   
      Pooled
   
   
      Hageja: Euroopa Komisjon (esindajad: D. Kukovec ja E. Sanfrutos Cano)
   
      Kostja: Sloveenia Vabariik
   
      Hageja nõuded
   
   
               —
            
            
               tuvastada, et kuna Sloveenia Vabariik on jätkuvalt lasknud valitseda püsivalt ebakindlal olukorral, mis ohustab keskkonda ja inimeste tervist, sest nõuetevastaselt on ladestatud suurtes kogustes kasutatud rehve segamini muude – ka ohtlike – jäätmetega ja nende kõrvaldamine toimub vastuolus prügiladirektiivi nõuetega, siis on ta rikkunud jäätmete raamdirektiivi jäätmete kõrvaldamist käsitlevat artiklit 12, artiklit 13 jäätmekäitluse osas, mis ei ohusta inimeste tervist ega kahjusta keskkonda, ning jõustamist ja karistusi käsitleva artikli 36 lõiget 1, samuti prügilaid käsitleva direktiivi artikli 5 lõike 3 punkti d;
            
         
               —
            
            
               mõista kohtukulud välja Sloveenia Vabariigilt.
            
         
      Väited ja peamised argumendid
   
   Sloveenia Vabariik on lasknud jätkuvalt valitseda püsivalt ebakindlal olukorral, mis ohustab keskkonda ja inimeste tervist, sest nõuetevastaselt on ladestatud suurtes kogustes kasutatud rehve segamini muude – ka ohtlike – jäätmetega ja nende kõrvaldamine toimub vastuolus esiteks prügiladirektiivi ja teiseks jäätmete raamdirektiivi nõuetega.